**Ajoksen tuulivoimapuisto** on Lapissa Kemin Ajoksessa sijaitseva tuulivoimapuisto, jossa toimii 13 tuulivoimalaitosta. Niiden kokonaiskapasiteetti on 38 megawattia ja vuosituotanto noin 160 gigawattituntia. Voimalat on rakentanut OX2, joka möi ne Ikealle. OX2 toimii niiden operaattorina.

Yleistä
-------

Tuulivoimapuisto sijaitsee Kemin kaupungin edustalla Ajoksen saaressa, joka on liitetty maantie- ja rautatieyhteyksin mantereeseen. Viisi tuulivoimalaa on rakennettu Ajoksen saarelle ja 8 keinotekoisille saarille tai Ajoksen länsipuolella sijaitsevalle aallonmurtajalle. Tuulipuiston pituus on 3,4 kilometriä, leveys 2,4 kilometriä, ja kaikki voimalat sisään sulkevan alueen pinta-ala on noin 4,7 neliökilometriä.

Ajoksen saaressa sijaitsevat viisi maatuulivoimalaitosta on saksalaisen Siemensin valmistamaa SWT-3.2-113-mallia, jonka napakorkeus voi olla 80–142 metriä, tuuliturbiinin halkaisija 113 metriä, ja jonka kapasiteetti on 3,2 megawattia. Keinosaarilla sijaitsevat kahdeksan merituulivoimalaa ovat SWT-3.3-130-mallia, jonka napakorkeus voi olla 85–135 metriä, tuuliturbiinin halkaisija 130 metriä, ja kapasiteetti 3,3 megawattia.

Rakentaminen ja laajentaminen
-----------------------------

### Innopowerin tuulivoimapuisto

Vuonna 2006 suunniteltiin rakentaa Ajokseen 10 suomalaisen Winwindin valmistamista tuulivoimaloista tuulivoimapuistoa. Innopower pystytti vuosien 2007 ja 2008 aikana kaikki kymmenen tuulivoimalaitosta. Ensimmäisessä vaiheessa rakennettiin kaksi voimalaitosta Ajoksen saareen ja kolme keinotekoisille saarille. Ne olivat Winwindin WWD-3-mallia, joiden napakorkeus oli 88 metriä ja tuuliturbiinin halkaisija 100 metriä. Näiden kapasiteetti oli 3 megawattia. Ensimmäisen vaiheen kustannusarvio oli 24 miljoonaa euroa ja sen kokonaiskapasiteetti oli 15 megawattia. Kolmannessa vaiheessa rakennettiin keinotekoisille saarille vielä viisi voimalaitosta. Näiden kustannusarvio oli 26 miljoonaa euroa ja tuulivoimapuiston kokonaiskapasiteetiksi muodostui 30 megawattia. Tuulivoimapuiston sähköasen rakennettiin voimalan 2 viereen, jossa tuulipuiston sisäisen sähköverkon 20 kilovoltin jännite nostettiin siirtolinjan 110 kilovoltin jännitteeseen. Siirtolinja on 11 kilometriä pitkä ja se on kytkettynä kantaverkkoon Kemin itäpuolella. Ajos oli vuosia Suomen suurin merituulipuisto ja sen omistivat Pohjolan Voima, Savon Voima Myynti Oy, Oulun Energia, Kemin Energia Oy, Keskusosuuskunta Oulun Seudun Sähkö, Rantakairan Sähkö Oy ja Haukiputaan Sähköosuuskunta.

Innopower suunnitteli näille jatkoa. Vuonna 2010 valmistui tuulivoimapuiston laajennukselle ympäristövaikutusten arviointiselostus (YVA), jossa arvioitiin 60 uuden tuulivoimalan rakentamista alueelle ja sen ympäristöön. Hanke koki kuitenkin vastoinkäymisiä, koska selostus ei ollut riittävä.

### Uusi tuulivoimapuisto

WinWindin voimalat eivät olleet yhtä kestäviä kuin kilpailijoiden ja se vaikutti niiden tuottamaan sähkön määrään. Lisäksi Innopowerin kannattavuus alkoi selvästi heikentyä ja päätelmäksi tuli ajaa tuulivoimaa alas. Tässä tilanteessa, tammikuussa 2016, Ikean yhteistyökumppani OX2 osti tuulipuiston. Suunnitelmassa oli heti vaihtaa kymmenen toimivaa tuulivoimalaa uusiin voimaloihin ja rakentaa kolme tuulivoimalaa lisää. Ikea on sittemmin ostanut tuulivoimapuiston OX2:lta itselleen.

Katso myös
----------

* Luettelo Suomen lakkautetuista tuulivoimaloista
* Luettelo Suomen tuulivoimaloista

Lähteet
-------

1. 1 2  Ajos Repowering (1 & 2) *www.thewindpower.net*.  29.5.2023. Ranska:  The Wind Power. Viitattu 4.11.2023. (englanniksi)
2. 1 2 3 4 5  Ajos, Kemi (sijainti maastokartalla) *Karttapaikka*. Helsinki:  Maanmittauslaitos. Viitattu 4.11.2023.
3. 1 2  Ajos, Kemi Suomi *ox2.com*. Helsinki:  OX2 Suomi. Viitattu 4.11.2023.
4. 1 2  Yleistä merituulivoimasta *tuulivoimayhdistys.fi*. Viitattu 4.11.2023.
5. ↑  Siemens SWT-3.2-113 *www.thewindpower.net*.  29.5.2023. Ranska:  The Wind Power. Viitattu 4.11.2023. (englanniksi)
6. ↑  Siemens SWT-3.3-130 *www.thewindpower.net*.  29.5.2023. Ranska:  The Wind Power. Viitattu 4.11.2023. (englanniksi)
7. 1 2  Kemin Ajoksen merituulivoimahanke Innopower Oy.  Arkistoitu 27.4.2014. Viitattu 3.10.2012.
8. 1 2  Lehtinen, Jukka: Kemiin nousee Suomen suurin tuulipuisto.  *Tekniikka & Talous*, 12.10.2006.  Talentum. Artikkelin verkkoversio. Viitattu 19.10.2008. [vanhentunut linkki]
9. 1 2  Kallio, Henripekka: Vanhat tuulivoimalat puretaan useilla paikkakunnilla *ts.fi*.  22.01.2016. Turku:  Turun Sanomat. Viitattu 4.11.2023.
10. ↑  Kemi Ajos, Tuulipuisto (PDF) (esite) *pvo.fi*. Kemi:  Pohjan Voima.  Arkistoitu 13.10.2007. Viitattu 18.12.2023.
11. ↑  Ajoksen merituulipuiston YVA-selostus riittämätön *yle.fi*.  14.4.2011. Helsinki:  YLE. Viitattu 4.11.2023.
12. ↑  Suomalaista tuulivoimaa *winwind.fi*. Viitattu 4.11.2023.
13. ↑  IKEA Suomi aikoo tuottaa omaa tuulivoimaa Suomessa - IKEA *IKEA FI/FI*.  Arkistoitu 5.8.2016. Viitattu 8.6.2016.
14. ↑  Hannukainen, Heidi: Suomen Ikea ostaa Kemin Ajoksen tuulivoimapuiston – kunnostus ja laajennus tuplaa kapasiteetin *yle.fi*.  21.1.2016. Helsinki:  YLE. Viitattu 4.11.2023.
15. ↑  Kallio, Henripekka: Ikea ra­ken­taa suuren tuu­li­puis­ton Kemiin – tuottaa kaiken Suo­mes­sa tar­vit­se­man­sa sähkön itse *kaleva.fi*.  21.01.2016. Oulu:  Kaleva Media. Viitattu 4.11.2023.

Aiheesta muualla
----------------

* *Lapin meri- ja rannikkoalueen tuulivoimamaakuntakaava*. Oulu: Lapin liitto, 2020. ISBN 951-9244-44-1. Teoksen verkkoversio (PDF).